Harku ja Murru vangla

Harku ja Murru vangla oli aastatel 2011–2016 tegutsenud vangla Harju maakonnas Harku ja Rummu alevikus.

Harku vanglaga liideti 15. jaanuaril 2011 Murru vangla, ühendasutuse nimeks sai Harku ja Murru Vangla.Harku ja Murru Vangla põhimääruse kehtestamine. RT I, 29. detsember 2013, 46

2016. aasta jaanuaris oli vangla Harku vangistusosakonnas kokku 165 vangi, neist naisi 87 ja alaealisi 2.Vangide ja kriminaalhooldusaluste arv. Justiitsministeeriumi vanglateenistuse koduleht (vaadatud 21. jaanuaril 2016)

Harku vangistusosakonnas võisid viibida koos emaga ka kuni nelja-aastased lapsed, neile on kohandatud eraldi osakond. Alates 2010. aasta algusest oli Harkus ka eakamaid meesvange. Eraldi rehabilitatsiooniprogrammiga osakond on uimastiprobleemidega vangidele.Harku ja Murru vangla Justiitsministeeriumi vanglateenistuse koduleht (vaadatud 21. jaanuaril 2016)

1. juunil 2016 liideti Harku ja Murru vangla Tallinna vanglaga ning Harku vangistusosakonnas asuvate hoonete kasutamine lõpetati. Naisvangid paigutati Tallinna vangla eraldi hoonesse ning meesvangid Tallinna, Tartu ja Viru vanglasse.

2016. aastal müüdi 102 825-ruutmeetrine Harku vangistusosakonna kinnistu, kus oli katlamaja, haldushooned, garaaž, varikatusega jalutushoov, mehaanikakoda, õmbluskojad, pääsla, kaks ühiselamut, söökla, remondikoda kaarhalliga, kartser, elektrialajaam, meditsiiniosakond, pesumaja-saun kinnisvaraarenduseks.Harku vangla leidis uue omaniku. www.postimees.ee, 21. oktoober 2016

Viited

Kategooria:Harju maakonna vanglad
Kategooria:Harku vald
Kategooria:Lääne-Harju vald